Document ID: 31975R0901

Padomes Regula (EEK) Nr. 901/75
(1975. gada 18. marts),
ar ko noslēdz papildprotokolu Papildu nolīgumam attiecībā uz Eiropas Ekonomikas kopienas un Šveices Konfederācijas nolīguma spēkā esamību Lihtenšteinas Firstistē
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 113. pantu,
ņemot vērā Komisijas ieteikumu,
tā kā sakarā ar to, ka Norvēģija nav pievienojusies Eiropas Ekonomikas kopienai, būtu jānoslēdz papildprotokols Papildu nolīgumam attiecībā uz Eiropas Ekonomikas kopienas un Šveices Konfederācijas nolīguma spēkā esamību Lihtenšteinas Firstistē,
IR PIEŅĒMUSI ŠO REGULU.
1. pants
Ar šo Kopienas vārdā noslēdz papildprotokolu Papildu nolīgumam attiecībā uz Eiropas Ekonomikas kopienas un Šveices Konfederācijas nolīguma spēkā esamību Lihtenšteinas Firstistē.
Protokola teksts ir pievienots šai regulai.
2. pants
Ar šo Padomes priekšsēdētājs ir pilnvarots iecelt personu, kurai ir tiesības Kopienas vārdā parakstīt 1. pantā minēto protokolu, un piešķirt tai vajadzīgās pilnvaras, lai protokols kļūtu saistošs Kopienai [1].
3. pants
Šī regula stājas spēkā 1975. gada 1. maijā.
Šī regula uzliek saistības kopumā un ir tieši piemērojama visās dalībvalstīs.
Briselē, 1975. gada 18. martā

Labels: 18
15
5